ᱠᱳᱠᱲᱟᱡᱷᱟᱲ

ᱠᱳᱠᱲᱟᱡᱷᱟᱲ ()
ᱠᱳᱠᱲᱟᱡᱷᱟᱲ (; ) ᱫᱚ ᱵᱚᱰᱚᱞᱮᱱᱰ ᱴᱮᱨᱨᱤᱴᱚᱨᱤᱭᱮᱞ ᱨᱤᱡᱚᱱ ᱨᱮᱭᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱠᱳᱠᱲᱟᱡᱷᱟᱲ ᱫᱚ ᱟᱥᱟᱢ ᱨᱮᱭᱟᱜ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱥᱟᱶ ᱡᱟᱞᱟᱫ ᱦᱚᱱᱚᱛ ᱠᱟᱱᱟ ᱾ ᱠᱳᱠᱲᱟᱡᱷᱟᱲ ᱱᱟᱝᱜᱽᱨᱟᱦᱟ ᱫᱚ ᱜᱟᱹᱣᱨᱟᱹᱝ ᱜᱟᱰᱟ ᱯᱟᱨᱚᱢ ᱨᱮ ᱢᱮᱱᱟᱜ-ᱟ ᱾
ᱠᱳᱠᱲᱟᱡᱷᱟᱲ ᱦᱚᱱᱚᱛ ᱫᱚ ᱓,᱑᱖᱙.᱒᱒ Km² ᱨᱮ ᱯᱟᱥᱱᱟᱣ ᱟᱠᱟᱱᱟ ᱾ ᱒᱐᱐᱑ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱦᱚᱱᱚᱛ ᱨᱮ ᱙᱐᱕,᱗᱖᱔  ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱚᱱᱟ ᱢᱩᱫᱽᱨᱮ ᱦᱤᱱᱫᱩ ᱕᱙᱔,᱑᱖᱘, ᱴᱩᱲᱩᱠ/ᱢᱩᱥᱞᱟᱹ- ᱑᱘᱔,᱔᱔᱑(᱒᱐.᱓᱖%).

ᱧᱩᱛᱩᱢ ᱚᱢᱚᱱ
ᱠᱳᱠᱲᱟᱡᱷᱟᱲ ᱫᱚ ᱵᱟᱨᱭᱟ ᱟᱹᱲᱟᱹ ᱠᱷᱚᱱ ᱦᱮᱡ ᱟᱠᱟᱱᱟᱺ ᱠᱚᱠ ᱟᱨ ᱲᱟᱡᱷᱟᱲ ᱾ ᱠᱚᱠ ᱢᱟᱱᱮ ᱠᱚᱪ, ᱲᱟᱡᱷᱟᱲ ᱢᱟᱱᱮ ᱨᱟᱡᱟ; ᱠᱳᱠᱲᱟᱡᱷᱟᱲ ᱢᱟᱱᱮ ᱠᱚᱪ-ᱨᱟᱡᱟ ᱾

ᱱᱟᱜᱟᱢ
ᱵᱷᱩᱴᱟᱱ ᱨᱟᱡᱚᱥᱴᱷᱤ ᱞᱟᱛᱟᱨ ᱨᱮ

᱑᱗ ᱟᱱᱟᱜ ᱥᱟᱭ ᱥᱮᱨᱢᱟ ᱨᱮᱱᱟᱜ ᱮᱛᱚᱦᱚᱵ ᱠᱷᱚᱱ ᱑᱘᱖᱕ ᱥᱮᱨᱢᱟ ᱦᱟᱹᱵᱤᱡ, ᱠᱳᱠᱲᱟᱡᱷᱟᱲ ᱦᱚᱱᱚᱛ ᱫᱚ ᱵᱷᱩᱴᱟᱱ ᱨᱟᱡᱚᱥᱴᱷᱤ ᱟᱜ ᱜᱚᱵᱚᱞ ᱨᱮ ᱛᱟᱦᱮᱸ ᱠᱟᱱᱟ,"While Bhutan generally enjoyed absolute possession of the eleven Bengal duars, its control over the seven Assam duars was not straightforward. Even during the Ahom rule, the Bhutanese did not gain full possession of the duar tracts. As a result, they are said to have harassed the population along the Assam frontiers with persistent incursions and raids." ᱑᱘᱖᱕ ᱥᱮᱨᱢᱟ ᱨᱮ ᱫᱩᱣᱟᱹᱨ ᱞᱟᱹᱲᱦᱟᱹᱭ ᱦᱟᱹᱵᱤᱡ, ᱡᱚᱠᱷᱚᱱ ᱵᱨᱤᱴᱤᱥ ᱫᱚ ᱵᱷᱩᱴᱟᱱ ᱨᱮᱱᱟᱜ ᱚᱨᱥᱚᱝ ᱠᱚ ᱪᱟᱵᱟ ᱠᱮᱫᱟ ᱟᱨ ᱛᱟᱭᱚᱢ ᱛᱮ ᱑᱙᱔᱙ ᱥᱮᱨᱢᱟ ᱨᱮ ᱱᱚᱣᱟ ᱮᱞᱟᱠᱟ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱵᱮᱼᱦᱟᱹᱴᱤᱧ ᱜᱳᱣᱟᱞᱯᱟᱲᱟ ᱦᱚᱱᱚᱛ ᱥᱟᱶ ᱢᱮᱥᱟ ᱞᱮᱱᱟ᱾

ᱯᱷᱩᱨᱜᱟᱹᱞ ᱛᱟᱭᱚᱢ
ᱠᱳᱠᱲᱟᱡᱷᱟᱲ ᱫᱚ ᱞᱟᱦᱟ ᱵᱮᱦᱟᱹᱴᱤᱧ ᱜᱳᱣᱟᱞᱯᱟᱲᱟ ᱦᱚᱱᱚᱛ ᱨᱮᱭᱟᱜ ᱦᱤᱸᱥ ᱛᱟᱦᱮᱸ ᱠᱟᱱᱟ ᱾ ᱑᱙᱕᱗ ᱥᱟᱞᱮ ᱨᱮ ᱵᱤᱢᱟᱞᱟ ᱯᱨᱚᱥᱟᱫᱽ ᱥᱚᱞᱤᱦᱟ ᱥᱤᱨᱟᱹ  ᱢᱚᱱᱛᱨᱤ ᱛᱟᱦᱮᱸᱱ ᱚᱠᱛᱮ ᱨᱮ ᱥᱟᱵᱽ ᱰᱤᱵᱤᱡᱚᱱ ᱛᱮᱭᱟᱨ ᱞᱮᱱᱟ ᱾ ᱑ ᱡᱩᱞᱟᱭ, ᱑᱙᱘᱓ ᱨᱮ ᱠᱳᱠᱲᱟᱡᱷᱟᱲ ᱫᱚ ᱢᱤᱫ ᱦᱚᱱᱚᱛ ᱞᱮᱠᱟᱛᱮ ᱪᱷᱟᱹᱴᱤᱭᱟᱹᱨᱮᱱᱟ ᱾

ᱚᱛᱱᱚᱜ
ᱠᱳᱠᱲᱟᱡᱷᱟᱲ ᱫᱚ  ᱨᱮ ᱢᱮᱱᱟᱜ-ᱟ ᱾Falling Rain Genomics, Inc - Kokrajhar ᱱᱚᱣᱟ ᱨᱮᱱᱟᱜ ᱜᱷᱩᱸᱴ ᱩᱥᱩᱞ ᱫᱚ ᱓᱘ ᱢᱤᱴᱟᱨ (᱑᱒᱔ ᱯᱷᱩᱴ) ᱢᱮᱱᱟᱜ-ᱟ ᱾

ᱦᱚᱭ-ᱦᱤᱥᱤᱫ

 ᱦᱚᱲ ᱮᱞ 

᱒᱐᱑᱑ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱠᱳᱠᱲᱟᱡᱷᱟᱲ ᱨᱮ ᱓᱔,᱑᱓᱖ ᱦᱚᱲ ᱢᱮᱱᱟᱜ ᱠᱚᱣᱟ ᱾

᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱠᱳᱠᱲᱟᱡᱷᱟᱲ ᱨᱮ ᱓᱑,᱑᱕᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱕᱒% ᱟᱨ ᱠᱩᱲᱤ ᱔᱘% ᱢᱮᱱᱟᱜ ᱠᱚᱣᱟ ᱾ ᱠᱳᱠᱲᱟᱡᱷᱟᱲ ᱨᱮᱱᱟᱜ ᱜᱷᱩᱸᱴ ᱥᱤᱠᱷᱱᱟᱹᱛ ᱫᱚᱨ ᱗᱙% ᱠᱟᱱᱟ, ᱡᱟᱦᱟᱸ ᱫᱚ ᱡᱟᱹᱛᱤᱭᱟᱹᱨᱤ ᱜᱷᱩᱸᱴ ᱗᱑% ᱠᱷᱚᱱ ᱵᱟᱹᱲᱛᱤ ᱜᱮᱭᱟ: ᱠᱚᱲᱟ ᱥᱤᱠᱷᱱᱟᱹᱛ ᱘᱔% ᱟᱨ ᱠᱩᱲᱤ ᱥᱤᱠᱷᱱᱟᱹᱛ ᱗᱔% ᱾ ᱠᱳᱠᱲᱟᱡᱷᱟᱲ ᱨᱮ ᱑᱐% ᱦᱚᱲ ᱫᱚ ᱖ ᱥᱮᱨᱢᱟ ᱠᱷᱚᱱ ᱠᱚᱢ ᱩᱢᱮᱨ ᱨᱤᱱ ᱠᱟᱱᱟ ᱠᱚ ᱾ ᱱᱚᱣᱟ ᱦᱚᱱᱚᱛ ᱨᱮ ᱯᱮᱭᱟ ᱥᱟᱵᱽ-ᱰᱤᱵᱷᱤᱡᱚᱱ ᱢᱮᱱᱟᱜ-ᱟ: ᱠᱳᱠᱲᱟᱡᱷᱟᱲ, ᱜᱳᱥᱟᱸᱭᱜᱟᱶ ᱟᱨ ᱯᱚᱨᱵᱚᱛᱡᱷᱳᱨᱟ ᱾

ᱯᱟᱹᱨᱥᱤ

ᱵᱟᱝᱞᱟ ᱫᱚ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱨᱚᱲᱚᱜ ᱠᱟᱱ ᱯᱟᱹᱨᱥᱤ ᱠᱟᱱᱟ (᱑᱗,᱖᱙᱓ ᱦᱚᱲ), ᱚᱱᱟ ᱛᱟᱭᱚᱢ ᱵᱳᱰᱳ (᱘,᱕᱔᱙ ᱦᱚᱲ), ᱦᱤᱱᱫᱤ (᱒,᱙᱔᱖ ᱦᱚᱲ) ᱟᱨ ᱟᱥᱟᱢᱤᱥ (᱒,᱗᱕᱒ ᱦᱚᱲ), ᱱᱚᱣᱟ ᱥᱟᱶᱛᱮ ᱵᱷᱳᱡᱽᱯᱩᱨᱤ, ᱨᱟᱡᱽᱵᱚᱝᱥᱤ, ᱱᱮᱯᱟᱞᱤ ᱟᱨ ᱢᱟᱨᱣᱟᱲᱤ ᱨᱚᱲ ᱦᱚᱲ ᱦᱚᱸ ᱢᱮᱱᱟᱜ ᱠᱚᱣᱟ ᱾

ᱦᱮᱡ ᱥᱮᱱ
ᱨᱩᱯᱥᱤ ᱩᱰᱟᱹᱱ ᱰᱟᱹᱦᱤ ᱫᱚ ᱠᱳᱠᱲᱟᱡᱷᱟᱲ ᱵᱟᱡᱟᱨ ᱠᱷᱚᱱ ᱖᱖ ᱠᱤᱞᱳᱢᱤᱴᱟᱨ ᱯᱟᱪᱮ ᱨᱮ ᱢᱮᱱᱟᱜ-ᱟ ᱾

ᱠᱳᱠᱲᱟᱡᱷᱟᱲ ᱨᱮ ᱥᱚᱨᱠᱟᱨᱤ ᱟᱥᱟᱢ ᱯᱚᱱᱚᱛ ᱥᱟᱜᱟᱲᱚᱢ ᱠᱚᱨᱯᱚᱨᱮᱥᱟᱱ, ᱵᱳᱰᱳᱞᱮᱱᱰ ᱴᱨᱟᱱᱥᱯᱳᱨᱴ ᱥᱟᱨᱵᱷᱤᱥ ᱟᱨ ᱟᱭᱢᱟ ᱯᱨᱟᱭᱵᱷᱮᱴ ᱵᱟᱥ ᱠᱚ ᱪᱟᱞᱟᱜ-ᱟ ᱾

ᱠᱳᱠᱲᱟᱡᱷᱟᱲ ᱨᱮᱞ ᱥᱴᱮᱥᱚᱱ ᱫᱚ ᱠᱚᱧᱮ-ᱥᱟᱢᱟᱝ ᱥᱤᱢᱟᱹ ᱨᱮᱞ ᱞᱟᱛᱟᱨ ᱨᱮ ᱵᱟᱨᱳᱱᱤ-ᱜᱩᱣᱟᱦᱟᱴᱤ ᱞᱟᱭᱤᱱ ᱨᱮᱱᱟᱜ ᱱᱤᱭᱩ ᱡᱚᱞᱯᱟᱭᱜᱩᱲᱤ-ᱱᱤᱭᱩ ᱵᱚᱝᱜᱟᱭᱜᱟᱶ ᱦᱟᱹᱴᱤᱧ ᱨᱮ ᱢᱮᱱᱟᱜ-ᱟ ᱾ ᱱᱚᱸᱰᱮ ᱠᱷᱚᱱ ᱜᱩᱣᱟᱦᱟᱴᱤ, ᱠᱚᱞᱠᱟᱛᱟ, ᱱᱟᱣᱟ ᱫᱤᱞᱞᱤ, ᱢᱩᱢᱵᱟᱭ, ᱪᱮᱱᱱᱟᱭ ᱮᱢᱟᱱ ᱢᱟᱨᱟᱝ ᱵᱟᱡᱟᱨ ᱠᱚ ᱞᱟᱹᱜᱤᱫ ᱨᱮᱞ ᱜᱟᱹᱰᱤ ᱢᱮᱱᱟᱜ-ᱟ ᱾

ᱰᱤᱵᱽᱨᱩᱜᱚᱲ ᱨᱟᱡᱽᱫᱷᱟᱱᱤ ᱮᱠᱥᱯᱨᱮᱥ, ᱠᱟᱢᱨᱩᱯ ᱮᱠᱥᱯᱨᱮᱥ, ᱵᱨᱚᱦᱢᱚᱯᱩᱛᱨᱚ ᱢᱮᱞ, ᱱᱚᱨᱛᱷ ᱤᱥᱴ ᱮᱠᱥᱯᱨᱮᱥ, ᱵᱤᱵᱮᱠ ᱮᱠᱥᱯᱨᱮᱥ, ᱜᱚᱨᱤᱵᱽ ᱨᱚᱛᱷ ᱮᱠᱥᱯᱨᱮᱥ, ᱚᱵᱚᱫᱷ ᱟᱥᱟᱢ ᱮᱠᱥᱯᱨᱮᱥ ᱞᱮᱠᱟᱱ ᱢᱩᱬᱩᱛ ᱨᱮᱞ ᱜᱟᱹᱰᱤ ᱠᱚ ᱠᱳᱠᱲᱟᱡᱷᱟᱲ ᱨᱮᱞ ᱥᱴᱮᱥᱚᱱ ᱨᱮ ᱛᱤᱸᱜᱩᱭᱟ ᱾

ᱥᱮᱪᱮᱫ
ᱵᱟᱡᱟᱨ ᱨᱮ ᱟᱭᱢᱟ ᱟᱥᱲᱟ ᱟᱨ ᱠᱚᱞᱮᱡᱽ ᱢᱮᱱᱟᱜ-ᱟ, ᱡᱟᱦᱟᱸ ᱨᱮ ᱪᱮᱛᱟᱱ ᱥᱮᱪᱮᱫ ᱫᱚ ᱤᱝᱞᱤᱥ ᱛᱮ ᱦᱩᱭᱩᱜ-ᱟ ᱾ ᱵᱳᱰᱳᱞᱮᱱᱰ ᱴᱮᱨᱤᱴᱚᱨᱤᱭᱟᱞ ᱠᱟᱣᱩᱱᱥᱤᱞ ᱞᱟᱛᱟᱨ ᱨᱮ ᱢᱮᱱᱟᱜ ᱡᱚᱛᱚ ᱠᱚᱞᱮᱡᱽ ᱒᱐᱑᱗ ᱥᱮᱨᱢᱟ ᱠᱷᱚᱱ ᱵᱳᱰᱳᱞᱮᱱᱰ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱲᱟᱣ ᱢᱮᱱᱟᱜ-ᱟ ᱾

ᱥᱮᱠᱚᱱᱰᱟᱨᱤ ᱟᱥᱲᱟ
ᱰᱚᱱ ᱵᱚᱥᱠᱳ ᱥᱠᱩᱞ, ᱠᱳᱠᱲᱟᱡᱷᱟᱲ
ᱭᱩ. ᱮᱱ. ᱮᱠᱟᱰᱮᱢᱤ, ᱠᱳᱠᱲᱟᱡᱷᱟᱲ
ᱰᱤ. ᱮᱱ. ᱦᱤᱢᱟᱛᱥᱤᱝᱠᱟ ᱦᱟᱭ ᱥᱠᱩᱞ

ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱠᱚᱞᱮᱡᱽ
ᱵᱳᱰᱳᱞᱮᱱᱰ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱠᱳᱠᱲᱟᱡᱷᱟᱲ
ᱠᱳᱠᱲᱟᱡᱷᱟᱲ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱠᱚᱢᱟᱨᱥ ᱠᱚᱞᱮᱡᱽ, ᱠᱳᱠᱲᱟᱡᱷᱟᱲ 
ᱥᱟᱭᱤᱱᱥ ᱠᱚᱞᱮᱡᱽ, ᱠᱳᱠᱲᱟᱡᱷᱟᱲ
ᱵᱤᱱᱮᱥᱣᱚᱨ ᱵᱨᱚᱦᱢᱚ ᱤᱧᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ, ᱠᱳᱠᱲᱟᱡᱷᱟᱲ
ᱥᱮᱱᱴᱨᱟᱞ ᱤᱱᱥᱴᱤᱴᱭᱩᱴ ᱚᱯᱷ ᱴᱮᱠᱱᱚᱞᱚᱡᱤ, ᱠᱳᱠᱲᱟᱡᱷᱟᱲ
ᱠᱳᱠᱲᱟᱡᱷᱟᱲ ᱢᱮᱰᱤᱠᱟᱞ ᱠᱚᱞᱮᱡᱽ ᱟᱨ ᱦᱚᱥᱯᱤᱴᱟᱞ

ᱨᱟᱡᱽᱟᱹᱨᱤ
ᱠᱳᱠᱲᱟᱡᱷᱟᱲ ᱨᱮ ᱯᱮᱭᱟ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱢᱮᱱᱟᱜ-ᱟ: ᱠᱳᱠᱲᱟᱡᱷᱟᱲ ᱥᱟᱢᱟᱝ, ᱠᱳᱠᱲᱟᱡᱷᱟᱲ ᱯᱟᱪᱮ ᱟᱨ ᱜᱳᱥᱟᱸᱭᱜᱟᱶ, ᱡᱟᱦᱟᱸ ᱫᱚ ᱡᱚᱛᱚ ᱠᱳᱠᱲᱟᱡᱷᱟᱲ (ᱞᱳᱠ ᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ) ᱨᱮᱱᱟᱜ ᱦᱟᱹᱴᱤᱧ ᱠᱟᱱᱟ ᱾

United People's Party, Liberal ᱨᱤᱱᱤᱡ ᱡᱚᱭᱚᱱᱛᱚ ᱵᱚᱥᱩᱢᱟᱛᱟᱨᱤ ᱫᱚ ᱱᱤᱛᱚᱜ ᱠᱳᱠᱲᱟᱡᱷᱟᱲ ᱞᱳᱠ ᱥᱚᱵᱷᱟ ᱴᱚᱴᱷᱟ ᱨᱤᱱᱤᱡ ᱥᱚᱦᱮᱫ ᱠᱟᱱᱟᱭ ᱾

ᱧᱩᱛᱩᱢᱟᱱ ᱦᱚᱲ ᱠᱚ
ᱦᱟᱹᱞᱤᱪᱚᱨᱚᱱ ᱱᱟᱨᱡᱟᱨᱤ, ᱡᱟᱹᱛᱤᱭᱟᱹᱨᱤ ᱯᱷᱩᱴᱵᱚᱞ ᱠᱷᱮᱞᱚᱸᱰᱤᱭᱟᱹ
ᱦᱟᱜᱽᱨᱟᱢᱟ ᱢᱚᱦᱤᱞᱟᱨᱤ, BTC ᱨᱤᱱᱤᱡ ᱢᱟᱨᱮ ᱢᱩᱬᱩᱛ ᱟᱨ Bodoland People's Front ᱨᱤᱱᱤᱡ ᱯᱟᱨᱥᱮᱛ
ᱫᱩᱨᱜᱟ ᱵᱳᱨᱳ, ᱯᱷᱩᱴᱵᱚᱞ ᱠᱷᱮᱞᱚᱸᱰᱤᱭᱟᱹ
ᱵᱤᱱᱮᱥᱣᱚᱨ ᱵᱨᱚᱦᱢᱚ, ᱨᱟᱡᱽᱟᱹᱨᱤᱭᱟᱹ, ᱚᱱᱚᱞᱤᱭᱟᱹ, ᱢᱟᱪᱮᱛ
ᱚᱯᱩᱨᱱᱟ ᱱᱟᱨᱡᱟᱨᱤ, ᱡᱟᱹᱛᱤᱭᱟᱹᱨᱤ ᱯᱷᱩᱴᱵᱚᱞ ᱠᱷᱮᱞᱚᱸᱰᱤᱭᱟᱹ

ᱵᱟᱨᱦᱮ ᱡᱚᱱᱚᱲ
ᱛᱷᱚᱠ:ᱠᱳᱠᱲᱟᱡᱷᱟᱲ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱠᱚ
ᱛᱷᱚᱠ: ᱠᱳᱠᱲᱟᱡᱷᱟᱲ

ᱥᱟᱹᱠᱷᱭᱟᱹᱛ